લો બોલો! આ કેવું ઘર છે જેમાં લોકો રહે છે ઉલ્ટા-પુલ્ટા, અંદર જતા જ મળે છે આવી સરપ્રાઈસ - जन मन INDIA
કોલંબિયાની રાજધાની બોગોટા પાસે આવેલા ગુઆટાવિટામાં એક અનોખું ઘર છે. આ ઘર હાલ ચર્ચાનો વિષય છે. આ સમયે સોશિયલ મીડિયા પર ઘરની તસવીરો વાયરલ થઈ રહી છે. જે પણ આ ઘર જુએ છે તે જોતો જ રહી જાય છે, કારણ કે આ ઘર અંદર અને બહારથી ઊંધું છે. આ ઘરનો ફોટો સોશિયલ મીડિયા પર વાયરલ થઈ રહ્યો છે. ખાસ વાત એ છે કે આ ઘરનો સીધો સંબંધ કોરોના સાથે છે. જે રીતે કોરોના વાયરસે દુનિયાને ઊંધી પાડી દીધી છે. આ ઘરને એ જ બેકગ્રાઉન્ડમાં જોવામાં આવી રહ્યું છે.
જાણો આ ઘરની ખાસિયત
મીડિયા રિપોર્ટ્સ અનુસાર, આ અનોખા ઘરને ઑસ્ટ્રિયાના ફ્રિટ્ઝ શૉલે ડિઝાઇન કર્યું હતું. તેઓ પોતાના પરિવાર સાથે કોલંબિયામાં રહે છે. આ ઘર વિચિત્ર છે. પ્રવાસીઓ આ ઘરની છત પર ચાલે છે અને તેમના ચિત્રોથી અન્ય લોકોને મૂંઝવણમાં મૂકે છે. આ ઘરમાં પ્રવેશ્યા પછી લાગે છે કે આપણે વિપરીત દુનિયામાં જીવી રહ્યા છીએ. જો આ ઘરનું તમામ ફર્નિચર ફ્લોર પર દેખાય છે, તો વ્યક્તિને લાગે છે કે તે છત પર ચાલી રહ્યો છે.
આ રીતે ઘર બનાવવાની પ્રેરણા મળી
હોમ ડિઝાઈનર ફ્રિટ્ઝ શૉલે કહ્યું કે તેમને 2015માં ઘર બનાવવા માટે પ્રેરિત કરવામાં આવ્યા હતા. તે પોતાના પૌત્ર સાથે ઑસ્ટ્રિયા જઈ રહ્યો હતો. પછી જ્યારે મેં લોકોને જણાવ્યું કે હું ઉંધુ ઘર બનાવી રહ્યો છું. ત્યારે લોકો મને આવી રીતે જ જોઈ રહ્યા હતા. માનો હું ગાંડો થઈ ગયો હોઉ તેમણે મારા પર વિશ્વાસ ન કર્યો.
કોરોનાથી વધી મુશ્કેલી
ફ્રિટ્ઝ શૌલે કહ્યું કે, ઘરના નિર્માણ દરમિયાન કોરોના મહામારીને કારણે તેમને ઘણી મુશ્કેલીઓનો સામનો કરવો પડ્યો. બાંધકામમાં નોંધપાત્ર વિલંબ થયો હતો. આ ઘર જાન્યુઆરી 2022થી પ્રવાસીઓ માટે ખુલ્લું છે. આ ઘરને જોવા માટે દૂર-દૂરથી પ્રવાસીઓ આવી રહ્યા છે.